एक हैं श्रीमान अरविन्द केजरीवाल ! उनका शौक है , मोदी के प्रति दैनिक अपशब्द कहना। सर्जिकल स्ट्राइक से उनकी बोलती बंद हो गयी थी। कई दिन हो गए, चुप बैठे। जब पेट में ज्यादा दर्द हो गया तो टेलीविजन पर आये ; पहले तो मोदी जी को उनकी राजनैतिक इच्छा शक्ति पर सैलूट ठोका और फिर आ गए अपने असली रंग में। कहने लगे की पाकिस्तान हमारे सर्जिकल स्ट्राइक को झूठ बता रहा है , आप उन्हें इसका प्रूफ क्यों नहीं दे देते ! भाई वाह ! पाकिस्तान के प्रचार की वजह तो सर्वविदित थी ; लेकिन आपके विचलित होने की वजह आपका राजनैतिक घटिया चिंतन है। आपको लगता है , की ये सर्जिकल स्ट्राइक पंजाब के चुनाव में कहीं मोदी जी हीरो न बना दे। मोदी जी तो हीरो हैं जनाब , पंजाब के ही नहीं , देश के ही नहीं बल्कि पूरे विश्व के। हीरो तो आप भी हैं लेकिन सिर्फ पाकिस्तानी अखबारों के ! बधाई हो ! दिल्ली सबकुछ देख रही है।